לאחר ששוחרר מחוזהו באפריל 2021, סמואה ג'ו חתם על חוזה ב-NXT בחודש יוני. ג'ו ערך את חזרתו הרשמית למותג זה ב-15 ביוני בפרק של התוכנית "NXT" תחת הסכמה שהוא ישמש כאוכף החוקים המיוחד של הג'נרל מנג'ר של NXT, ויליאם ריגל, זאת מאחר שהאחרון איבד שליטה על המתאבקים. בנוסף, נקבע שג'ו לא יוכל להיות מתאבק פעיל והוא לא יוכל לתקוף שום מתאבק מהרוסטר. עוד באותו הערב, ג'ו התעמת פנים מול פנים מול אלוף ה-NXT, קאריון קרוס. במשך החודש שבא לאחר מכן, קרוס ניסה להתגרות בג'ו. ב-13 ביולי בפרק של התוכנית "NXT", ג'ו שימש כשופט המיוחד לקרב ההגנה על התואר של קרוס מול ג'וני גרגאנו. לאחר שהוא עשה זאת בהצלחה, הוא תקף את ג'ו. שבוע לאחר מכן בתוכנית, ג'ו קרא החוצה לקרוס, אך האחרון נצפה מאחורי הקלעים לאחר שהוא תקף את ריגל; ג'ו הגיע אל אזור זה, אך קרוס נסוג לאחור ונכנס למכוניתו מספר שניות לפני שג'ו הגיע לריגל. ב-27 ביולי בפרק של התוכנית "NXT", ריגל התכוון לפטר את קרוס על מעשיו, אך לג'ו היה תכנון אחר עבור קרוס, שאותו ריגל אישר. ג'ו התפטר מתפקידו כאוכף החוקים של ריגל, הפך למתאבק פעיל ברוסטר של NXT וכתוצאה מכך נקבע שהוא יתמודד מול קרוס על אליפות ה-NXT של האחרון באירוע הטייקאובר ה-36, קרב שסימל את הקרב הראשון של ג'ו מאז פברואר 2020.
באירוע , שנערך ב-16 בפברואר 2020, ראקל גונזלס ערכה את הבכורה שלה ב-NXT, כשעזרה לדקוטה קאי לנצח את טיגן נוקס. במשך החודשים הבאים, גונזלס ליוותה את קאי לקרבות שלה, תוך כדי שהיא הפכה ל"שומרת הראש" שלה. במהלך קרב WarGames הנשים, שהתקיים באירוע , גונזלס החלה לצבור מומנטום לאחר שהצמידה את אלופת הנשים של NXT באותה התקופה, איאו שיראי. לאחר מכן, היא המשיכה לצבור ניצחונות, כשקאי עמדה בפינת הזירה. קאי וגונזלס ניצחו בטורניר הזוגות לזכר דאסטי רודס הראשון לנשים, כשלאחר מכן הן הפכו לאלופת זוגות הנשים הראשונות של NXT, אף על פי שהפסידו את חגורות אליפות אלה כבר באותו הערב שהן הוכתרו. אז, גונזלס נקלעה לפיוד עם שיראי, כשהיא גברה עליה באירוע וזכתה באליפות הנשים של NXT. ב-27 ביולי בפרק של התוכנית "NXT", גונזלס, עם קאי בפינת הזירה, הציבו אתגר פתוח על התואר בפני מתאבקות המותג, אך אף אחת לא נענתה לאתגר זה. קאי שיבחה את גונזלס, אך שניות ספורות לאחר מכן היא תקפה אותה מאחור, צעד שביסס באופן ברור את מטרתה של קאי להפוך לאלופת הנשים הבאה של NXT על חשבון גונזלס, מטרה שהובילה לסיום החברות בין השתיים. אז, קאי הודיעה שהיא מאתגרת את גונזלס לקרב על חגורת האליפות, קרב שנקבע באופן רשמי לאירוע הטייקאובר ה-36.
באירוע , אל. איי. נייט ניצח את קמרון גריימס בקרב סולם וזכה באליפות מיליון הדולר הפנויה, שהוצגה מחדש על ידי חבר היכל התהילה של ה-WWE והידוע בכינויו "איש מיליון הדולר", טד דיביאסי. בפרק העוקב של התוכנית "NXT", נייט הוצג באופן רשמי כאלוף מיליון הדולר על ידי טד דיביאסי. לאחר פרומו מרגש שבו הוא הודה לדיביאסי על שהיה גיבור ילדותו וכינה את קבלת תואר זה כרגע השיא בקריירה שלו, הוא תקף את דיביאסי, עד שגריימס נחלץ לעזרתו והציל אותו. בקרב החוזר ביניהם, נייט ניצח את גריימס ושמר על תוארו בפרק הספיישל "המסיבה האמריקאית הגדולה"; כתוצאה מהפסדו של גריימס, הוא הפך למשרתו של נייט בהתאם להתניה שנקבעה מראש. במהלך תקופה זו ששימש כמשרתו של נייט, גריימס עיצבן את נייט. דיביאסי ביצע את חזרתו ודרבן את גריימס להתמודד פעם נוספת על אליפות מיליון הדולר. ב-10 באוגוסט בפרק של התוכנית "NXT", נייט הסכים להגן פעם נוספת על תוארו מול גריימס באירוע הטייקאובר ה-36 בתנאי שאם הוא ינצח, דיביאסי יחליף את גריימס כמשרתו האישי. אף על פי שגריימס התנגד לתנאי זה, דיביאסי הסכים לכך והקרב ביניהם הפך רשמי לאירוע.
אירוע.
מופע מקדים.
המופע המקדים של הלילה הראשון הכיל קרב אחד בודד, ובו רידג' הולנד התמודד מול טריי בקסטר. הולנד ניצח בקרב קצר לאחר שביצע על בקסטר את מהלכי ההדבאט והבריינבאסטר. לאחר הקרב, הולנד איתגר את טימותי טאצ'ר לקרב יחידים בפרק העוקב של התוכנית "NXT".
קרבות מקדימים.
האירוע נפתח בקרב שבו אל. איי. נייט הגן על אליפות מיליון הדולר נגד המשרת שלו, קמרון גריימס (שלווה לקרב על ידי טד דיביאסי), כשההתניה שנקבעה מראש הייתה שבמידה שגריימס יפסיד, טד דיביאסי יהיה מוכרח להפוך למשרת של נייט. גריימס ניסה לבצע על נייט את מהלך הדרים סטריט, אך האחרון הצליח להימלט מהאחיזה. נייט ניסה לעזוב ביחד עם חגורת האליפות, אך דיביאסי מנע ממנו לעשות זאת וזרק את חגורת האליפות אל תוך הזירה. בזמן שהשופטת הייתה עסוקה בלקיחת חגורת האליפות מגריימס, דיביאסי ביצע את מהלך הדרים סטריט על נייט מחוץ לזירה והכניס את האחרון בחזרה לזירה. מעשה זה איפשר לגריימס לבצע עליו את מהלך ה-Cave In Stomp כדי לנצח בקרב ולזכות באליפות. ניצחון זה גרם לו גם להשתחרר מעמדת המשרת של נייט וגם לשמור על דיביאסי מלהפוך למשרת של נייט.
לאחר מכן, ראקל גונזלס הגנה על אליפות הנשים של NXT נגד דקוטה קאי. קאי ביצעה על גונזלס את מהלך הקודברייקר, כשניסיון ההצמדה שבא לאחר מכן לא היה מוצלח. בסיום, קאי ניסתה לבצע את מהלך בעיטת היאקוזה, אך גונזלס תפסה את רגלה והניפה אותה באוויר עימה בחבל העליון, כך שהיא ביצעה את מהלך הסיום שלה, הצ'ינגונה בומב, על מנת להגן על התואר בהצלחה. לאחר הקרב, מוזיקת הכניסה של קיי לי ריי מ-NXT UK התנגנה והיא יצאה אל רמפת הכניסה לאולם תוך כדי שהיא החליפה מבטים עם אלופת הנשים.
בקרב השלישי, וולטר הגן על אליפות בריטניה של NXT נגד איליה דרגונוב. הקרב כלל מכות ברוטליות, סטירות, בעיטות ואגרופים. וולטר ביצע את מהלכי ההכנעה מסוג בוסטון קראב ו-STF, אך דרגונוב הצליח לחמוק משניהם. שני המתאבקים ניסו לנצח בקרב לאחר ביצוע מהלך הסליפר הולד, אך שניהם כשלו בניסיונות אלו. דרגונוב ביצע על וולטר פעמיים את מהלך ה-Torpedo Moskau, אך ניסיונות ההצמדה שבאו לאחר מכן לא היו מוצלחים. מנגד, וולטר ביצע את מהלך הפרוג ספלאש, שגם הוא לא הספיק להשיג את הניצחון בקרב. דרגונוב ביצע את מהלך הסליפר פעם נוספת, אך וולטר חמק מכך. דרגונוב ביצע מספר חבטות באזור צווארו של וולטר ולאחר מכן הכניע את וולטר לניצחון, שהקנה לו זכייה בתואר. הפסד זה סיים תקופת כהונה של 870 ימים כאלוף מצידו של וולטר.
בקרב הלפני אחרון, קייל אוריילי התמודד מול אדם קול בקרב שתיים מתוך שלוש הכרעות, שכונה בשם "The Undisputed Finale" ולמעשה סיכם את הפיוד בין השניים. ההכרעה הראשונה הייתה קרב יחידים. אוריילי השיג את הניצחון בהכרעה זו במהרה לאחר שחמק ממהלך הפנמה סאנרייס והפך את מהלך זה למהלך הצמדה פשוט. ההכרעה השנייה הייתה קרב רחוב. אוריילי הושיב את קול על כיסא ומיקם פח אשפה על ראשו, כך שלאחר מכן הוא ביצע עליו את מהלך הדרופקיק מדופן הזירה. כשאוריילי טיפס אל החבל העליון, קול בעט בו בצורה שבה אוריילי נפל על הצלעות. השניים נאבקו זה בזה עד לרמפת הכניסה לאולם, שם קול נעל את אוריילי בחניקת הגיליוטינה, אך אוריילי הצליח להימלט מאחיזה זו, כשהוא השליך את קול מהרמפה אל מחיצות הפלסטיק. כשאוריילי היה בדרכו לבצע את מהלך הני דרופ מהחבל העליון, קול השליך את אוריילי אל תוך שני הכיסאות שהוצבו בזירה ולאחר מכן ביצע עליו את מהלך הלאסט שוט, שהספיק לו כדי להשיג את הניצחון בהכרעה השנייה, ניצחון שהקנה שוויון בתוצאה. ההכרעה האחרונה הייתה קרב כלוב. קול ואוריילי זרקו זה את זה אל דפנות הכלוב מספר פעמים. קול אזק את ידו של אוריילי בעזרת אזיקים לחבל הזירה העליון. הוא ניצל זאת כדי לבצע את מהלך הסופרקיק, אך אוריילי תפס את רגלו של האחרון בניסיון המהלך השני ונעל אותו במהלך נעילת העקב, מהלך שלא הותיר לקול דבר מלבד להיכנע. כתוצאה מכך, אוריילי ניצח בקרב בתוצאה 2–1. לאחר הקרב, קול נעזר בצוות הרפואי, שסייע לו לצעוד אל מאחורי הקלעים.
הקרב המרכזי.
בקרב המרכזי, קאריון קרוס הגן על אליפות ה-NXT נגד סמואה ג'ו. ג'ו ביצע על קרוס את מהלך הסואיסייד דייב מתוך הזירה לבחוץ. הוא המשיך וביצע עליו את מהלך הסנטון מהחבל העליון, שלא הספיק לו כדי לזכות בתואר. ג'ו ביצע על קרוס את מהלך ההכנעה שלו, הקוקינה קלאץ', אך האחרון הצליח לחמוק מכך כעבור זמן מה. מנגד, קרוס ביצע על ג'ו את מהלך ה-Kross Jacket, אך גם ג'ו הצליח לחמוק מנעילה זו. ג'ו ביצע על קרוס את מהלך היוראנגי מהחבל העליון. הוא ניצל את המומנטום לטובתו כדי לבצע על האלוף את מהלך המאסל באסטר, מהלך שהספיק לו כדי לנצח בקרב ולזכות באליפות ה-NXT בפעם השלישית בקריירה, כאשר הוא קבע שיא זכיות בתואר זה.
ביקורות.